b'\n_START_ARTICLE_\nDigitoksin\n_START_SECTION_\nStrupenost\n_START_PARAGRAPH_\nDigitoksin ka\xc5\xbee podobne toksi\xc4\x8dne u\xc4\x8dinke kot obi\xc4\x8dajni digoksin in sicer: anoreksijo, slabost, bruhanje, drisko, zmedenost, motnje vida in sr\xc4\x8dne aritmije. Fragmenti protiteles antidigoksina so specifi\xc4\x8dni za zdravljenje za zastrupitve z digoksinom, u\xc4\x8dinkoviti pa so tudi v resnih zastupitvah z digitoksinom. Uporaba frakcije Fab ov\xc4\x8djih protiteles je indicirana pri hudih zastrupitvah z digoksinom in digitoksinom, ki jih spremljajo nevarne, \xc5\xbeivljenje ogro\xc5\xbeajo\xc4\x8de motnje sr\xc4\x8dnega ritma (kot so prekatno migetanje (ventrikularna fibrilacija), prekatna tahikardija ali kompletni preddvornoprekatni blok), ki so odporne na zdravljenje z obi\xc4\x8dajnimi antiaritmiki ali elektrostimulacijo.'